البارحة جان عندي مشوار لناس زيارة
بالعادة طبيعي البس لبسي المتعودة عليه الرسمي
البارحة خليت عباية راس على راسي ولبستها واجيت لبابا يلى كوم خلي نروح!؟ استغرب هو وضحك كال هاي شلابسة؟!!
كتلة عباية
كال ليش !؟ انتي حجاب متقبلين تلبسين انوب عباية؟
كتلة قررت اليوم البس عباية راس وامشي هيج بالشارع
ابوية طبعا سبق ومرت عليه هواي من هاي مزاجيتي لذلك استقبل الموضوع بشكل طبيعي
تدرون من لبستها ومشيت بيها بكل ثقة جنت احس نفسي مو تبارك اللي تلبس الرسمي بشعرها الطويل لا جنت احس نفسي مرا من نسوانا الكبار .. تونست حيل انصح كل بنية تجرب هالتجربة
تلبسها وتمشي بالشارع تروح لصديقتها لو لناس
ومن رحت للناس ودخلت لبيتهم بسرعة شغلو التليفون ياخذولي صور بيها ههههههه من كد ما حابيها #بغداد #نسوان